Document ID: 31995D0531

KOMISSION PÄÄTÖS,
tehty 29 päivänä marraskuuta 1995,
standardikoodista ja -säännöistä, jotka koskevat tiettyjen hedelmälajien viljelmiä koskevien tietojen keruun tulosten siirtoa koneellisesti luettavaan muotoon, sekä tuotantoalueiden rajoista näitä tietojen keruita varten tehdyn päätöksen 77/144/ETY muuttamisesta Itävallan, Suomen ja Ruotsin liittymisen vuoksi (95/531/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan tasavallan, Suomen tasavallan ja Ruotsin kuningaskunnan liittymissopimuksen,
ottaa huomioon 20 päivänä heinäkuuta 1976 annetun neuvoston direktiivin 76/625/ETY tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi (1), sellaisena kuin se on viimeksi muutettuna asetuksella (ETY) N:o 1057/91 (2), ja erityisesti 4 artiklan 2 ja 4 kohdan sekä 9 artiklan,
sekä katsoo, että
jäsenvaltioiden, jotka käsittelevät tietojen keruun tulokset tietokoneella, on toimitettava tietojen keruun tulokset komissiolle koneellisesti luettavassa muodossa; koodit tietojen keruun tulosten ilmoittamiseksi vahvistetaan direktiivin 76/625/ETY 9 artiklassa säädetyn menettelyn mukaisesti, ja kyseiset koodit on vahvistettu komission päätöksellä 77/144/ETY (3),
näiden hedelmälajeja koskevien tietojen keruun yhteydessä saatujen tietojen erittelystä tuotantoalueittain säädetään direktiivin 76/625/ETY 4 artiklan 2 kohdassa ja myös tuotantoalueiden rajat on vahvistettu kyseisen direktiivin 9 artiklassa säädetyn menettelytavan mukaan, toisin sanoen komission päätöksellä pysyvän maataloustilastokomitean annettua lausuntonsa, ja jäsenvaltioiden koodit sekä tuotantoalueet ja niiden koodit on vahvistettu päätöksen 77/144/ETY liitteissä I ja III,
Itävallan, Suomen ja Ruotsin liittymisen vuoksi olisi mukautettava päätöksen 77/144/ETY liitteet I ja III, ja
tässä päätöksessä määrätyt toimenpiteet ovat pysyvän maataloustilastokomitean lausunnon mukaisia,
ON TEHNYT TÄMÄN PÄÄTÖKSEN:
1 artikla
Itävallan, Suomen ja Ruotsin liittymisen vuoksi päätöksen 77/44/ETY liitteet I (erityismääräykset) ja III täydennetään 1 päivänä tammikuuta 1995 tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä marraskuuta 1995.

Labels: 12
15
6